Legoreggae jaialdia

Legoreggae jaialdia 2015. urtetik Legorretan (Gipuzkoa) antolatzen den reggae jaialdia da. Martxoan ospatu ohi da. Urte gutxitan erantzun paregabea jaso duen jaialdia izan da eta esan daiteke euskal reggae eszenan erreferente bilakatzen ari den ekitaldia dela. Jaialdiak lehen urtetik bertako zein nazioarteko musikariak ikusteko aukera ematen du eta reggae-a oinarri izanda, honi loturiko musika estilo ezberdinez gozatzeko aukera egoten da (roots, raggamuffin, ska, dancehall, rap...). 2015eko lehenengo edizio hura herriko plazan gauzatu zen,bigarren urtetik aurrera ordea, ikusle gehiago jasotzeko asmoz, herriko Harripila Kiroldegian antolatzen da emanaldia. Bosgarren edizioan, 1000 ikusletik gora izan zituen.

+LEGOREGGAEthumbEkitaldi motaMusika ekitaldiaNonHarripila Kiroldegia, Legorreta (Gipuzkoa)Edizioak2015 - Gaur arteGenero musikalakReggae, Roots, Raggamuffin, Ska, Dancehall, RapSare Sozialakhttps://www.instagram.com/legoreggaefestibala/

https://www.facebook.com/LegoReggae/

https://twitter.com/legoreggae?lang=eu

 Sorrera 
Legoreggae jaialdiak jatorria 2013. urtean du,  Legorretako Gazte Asanbladak antolaturiko kontzertu batzuetan (Revolutionary Brothers + King Konsul + Yanu). Antolatzaileen arabera, bertan sortutako giro onak eta jendearen erantzunak zerbait gehiago egiteko aukera bazegoela pentsarazi zien eta gaurkoz, seigarren edizioaren bidean doa jaialdia.

Hortaz, itxura batean kontzertu soil bat zenak, jaialdia bilakatua gero, Legoreggae izena du gaur egun. Nazioarteko jaialdi bilakatu da. Gaur egun 10 edizio egin dituzte jada. (2025)

Herriko gazte talde horrek elkarte bat sortu zuen eta bertako kideek Revolutionary Brothers-ekin elkarlanean antolatzen dute jaialdia. Elkarte hau irabazi asmorik gabe sortu zuten, eta herriko eragile da. Bere oinarrietako bat reggae musikak dituen balioak sustatu eta zabaltzea da eta honekin batera, herriko beste zenbait ekintza sortu eta gainontzeko eragileekin elkarlanean aritzea.

 Kartela eta artistak 
Jaialdian Euskal Herriko eta nazioarteko artistak izan ohi dira. 2025eko edizioan, adibidez, Protoje jamaikarra izan da buru, eta harekin batera izamgo dira Bad Sound, Revolutionary Brothers eta beste hainbat. 2024ko edizioan, berriz, Samory I & Mortimer Meets Tippy I, Lilibat Sound, Steady Rockets eta The Titanians izan ziren protagonista. 

 Lekua eta egitura 
Jaialdia Legorretako Harripila kiroldegian egiten da, martxoaren amaieran. Lehena plazan izan zen arren. Kontzertu nagusiak gaueko 22:00etan hasten dira, baina arratsaldeko 18:00etatik aurrera bestelako ekintzak antolatzen dira herrian zehar, eta giro paregabea izan ohi da.

 Edizioak 

 Lehen edizioa (2015) 
Legoreggae jaialdiaren lehen edizioa 2015eko martxoaren 28an ospatu zen Legorretako plazan. Kartela honako artistek osatu zuten: Skakeitan (Donostia), Raphael (musikari afro-italiarra), Revolutionary Brothers, King Konsul & Yanuk eta Sustrajah Band. Jaialdia 22:00etan hasi zen, eta aurretik, 19:0y0etan, Mulanbo batukadak kalejira eskaini zuen herrian zehar. Sarrerak 5 euroan saldu ziren hainbat tokitan, hala nola Legorretako Gazte-Piku gaztetxean eta Ezkizu tabernan, baita inguruko herrietako tabernetan ere. Aurreikuspenak guztiz gaindituz, sarrera guztiak amaitu ziren kontzertuak hasterako. 

 Bigarren edizioa (2016) 
Aurreko urteko arrakasta ikusirik, antolakuntzak eremua handitzeko beharra ikusi zuen eta horrela, bigarren edizioa, Harripila Kiroldegian izan zen martxoaren 19an. Orduztik, urtero, bertan antolatzen da emanaldia. Naiz eta eremua handitu eta ikusle kopurua ere handiago izan, sarrera guztiak saldu ziren berriro ere. Urte horretako kartela osatu zuten musikariak honakoak izan ziren: Xeic! (Katalunia), Lion D (Italia), Sista Carmen (Praga), Revolutionary Brothers, Jarel Babel eta Game Over Selectots. Sarrerak 7 euroan saldu ziren, eta disko bat oparitzen zen sarrerarekin .

 Hirugarren edizioa (2017) 
Urte honetako jaialdia martxoaren 25ean ospatu zen. 22etan hasi zen, eta harripila kiroldegian egin zen. Honako talde hauetaz gozatzeko aukera egon zen: Juantxo Skalari & La Rude Band (Euskal Herria), General Levy (Erresuma Batua), Sara Lugo (Alemania), Revolutionary Brothers (Euskal Herria), Kulto Kultibo (Euskal Herria), MG Banda (Euskal Herria) eta Ziribulio Sound Kolektiboa (Euskal Herria).

 Laugarren edizioa (2018) 
Laugarren edizioa 2018ko martxoaren 10ean ospatu zen. Lehen aldiz, artista jamaikarrak izan zituen eta beraiekin batera jarraian ageri diren artistek osatu zuten jaialdiaren kartela. Arratsaldeko 18:00etan hasi zen festa herrian zehar, Bass Herri Sound Systemekin, eta 22:00etan kontzertuak hasi ziren Harripila kiroldegian. Antolatzaileek jakinarazi zuten sarrera guztiak saldu zirela, eta jaialdiaren balorazio "oso positiboa" egin zuten. Bertaratutako taldeak ondorengoak izan ziren: King Kong (Jamaika), Glaukoma (Euskal Herria), Stranjah Miller (Jamaika), LMK (Frantzia), Irie Ites (Frantzia), Xiberoots (Euskal Herria), Under Selector (Katalan Herriak) eta Bassherri Sound System] (Euskal Herria).

 Bosgarren edizioa (2019) 
Inoizko ikusle kopururik handiena izan zuen urte honetan jaialdiak, 1000 pertsonatik gora bertaratu ziren kontzertuak ikustera. Urte honetan reggae eszenan mundialki ezaguna den Kabaka Pyramid jamaikarraz gozatzeko aukera izan zen. Berarekin batera hurrengo artistek hartu zuten parte gau hartan: Kabaka Pyramid & The Bebble Rockers (Jamaika), Hermano L (Katalan Herriak), Treesha (Kenya), Suaia eta Ama Rebel (Euskal Herria), The Ladj`s (Euskal Herria) eta Bassherri Sound System (Euskal Herria). 

 2020 – Bertan behera 
2020ko edizioa bertan behera geratu zen COVID-19 pandemiak eragindako egoera dela eta. Hasiera batean martxoan egitekoa zen jaialdia, baina konfinamendu egoera ezarri zutenean, data atzeratzea erabaki zuten. Iraila jarri zuten jomugan, baina egoerak hobera beharrean okerrera egin zuela ikusita, azkenean bertan behera uztea erabaki zuten .

 Seigarren edizioa (2021) 
Seigarren edizioa uztailaren 2an eta 3an ospatu zen Harripila kiroldegian, eta 19etan ireki zituzten bertako ateak. Berrikuntzen artean, aurten kontzertuak streaming bidez ikusi ahal izan ziren. Ondorengo musika taldeek hartu zuten parte bi egun horietako kontzertuetan: Skabidean, Emeterians Live Dub, Revolutionary Brothers, trikoma banda, Mo´Kalamity & The Wizards...

 Zazpigarren edizoa (2022) 
Zazpigarren edizioa 2022ko ekainaren 11n ospatu zen Legorretako Harripila kiroldegian. Jaialdiak "Back to the Roots" leloa izan zuen. Bertan parte hartu zutenak ondorengo taldeak izan ziren: Mellow Mood, Bad Sound, Belen Natalí, Gwa Ya Reggae Band, Dj monky man... Arratsaldean 18etan kalejira bat egin zuten.

 Zortzigarren edizioa (2023) 
Zortzigarren edizioa 2023ko martxoaren 25ean ospatu zen. Kartela nazioarteko artistaz osatua zegoen. Besteak beste, Kulto Kultibo, Skarra Mucci, Marina P, Steady Rockets...

 Bederatzigarren edizioa (2024) 
Bederatzigarren edizioa 2024ko martxoaren 23an ospatu zen. Egun horretan, Korrika ere Legorretatik igaro zen eguerdian. Arratsaldeko 18:00etatik aurrera, Marabiyak Sound taldeak kalejira girotu zuen herrian zehar. Gaueko 22:00etan, Harripila kiroldegian kontzertuak hasi ziren, eta honako artistak aritu ziren: Samory I & Mortimer Meets Tippy I, Lilibat Sound, Steady Rockets eta The Titanians. Sarrerak 15 euroan saldu ziren, bai herriko tabernetan bai plataforma digital batean .

 Hamargarren edizoa (2025) 
Hamargarren edizioa 2025eko martxoaren 29an ospatu zen Harripila kiroldegian. Jaialdiaren hamargarren urteurrena ospatzeko, hamar talde izan ziren bertan, eta sarrerak Legorretako, Ordiziako, Beasaingo eta Tolosako hainbat tabernetan eskuragarri egon ziren. Bertan nazioarteko talde ospetsu bat izan zen, Protoje. Horrez gain aurretik izandako Bad Sound, Revolutionary Brothers, Erreguiñak, Skaregekasko... izan ziren.

 Legoreggae garagardoa 
Jaialdiaz gain, bestelako elkarlanak ere egiten ditu elkarteak eta horietako bat, Legorretako Basabe garagardogileekin egindakoa da. 2019 urte hasieran Basaberen eskutik Legoreggae izeneko garagardoa sortu zuten. IPA barietateko garagardoa da, 5º-ko alkohol graduazioa du eta zapore mingots baina suabea du . 2019ko jaialdiaz geroztik, garagardo hau jaialdian bertan zein taberna ezberdinetan aurkitzeko aukera dago.

 Erreferentziak 
6. https://goiberri.eus/arloak/legoreggae/ (Noiz kontsultatua 2025-05-08)

7. https://segurairratia.eus/legorreggae-jaialdia/ (Noiz kontsultatua 2025-05-08)

 Kanpo estekak 
 Facebook orria

Kategoria:Legorretako kultura
Kategoria:Euskal Herriko musika jaialdiak